જો કે, બરફ ગોળો ખાતી વખતે સેલ્ફીની જેમ આંખો ત્રાંસી કરીને કેડ પર હાથ મૂકીને વળવાનું હોતું નથી. બીજું ગોળો ખાવામાં બંને હાથને ધંધે લગાડવાના હોય છે. એક હાથે સળી પકડીને ગોળો ચૂસતી વખતે બીજો હાથ શાયર લોકો ‘આદાબ’ કહેતા હોય એ મુદ્રામાં ગોળાની બરોબર નીચે રાખવો ફરજિયાત છે. સાથે નજર પણ આડીઅવળી કર્યા વગર ગોળા ઉપર સ્થિર હોવી જોઇશે નહિ તો ચૂસતાં પહેલાં ગોળો ડફ્ફ દઇને નીચે પડશે અને સળીને બકી ભરવાનો વારો આવશે.